Bryunetki i blondinki. „Bryunetki i blondinki“ (, yaʼni „Qora sochli va malla sochli qizlar“) — „Zveri“ rus rok musiqa guruhi ijro etgan qoʻshiq. 2007-yil eʼlon qilingan. Guruhning 2008-yil chiqarilgan „Dalshe“ nomli studiyaviy albomiga toʻrtinchi trek oʻlaroq kiritilgan. Qoʻshiq soʻzini guruh solisti Roman Bilik taganroglik shoir Viktor Bondarev bilan hamkorlikda yozgan, kuyini esa oʻzi mustaqil bastalagan. „Bryunetki i blondinki“ guruh repertuaridagi eng taniqli taronalarning biridir. Boris Barabanov „Dalshe“ albomiga yozgan taqrizida „Bryunetki i blondinki“ qoʻshigʻiga quyidagicha baho bergan: Qoʻshiq uchun rejissyor Aleksandr Voytinskiy klip suratga olgan. Unda Bilik bilan bir qatorda aktrisa Mariya Kulikova bosh rollarni oʻynagan. Klipda huquqni muhofaza qilish organi formasidagi Bilik klubda hordiq chiqarayotgan Kulikovani raqsga taklif qiladi. Kulikova hozircha buni istamasligini aytsa, Bilik nima istashini soʻraydi. Bunga javoban Kulikova qulupnay xohlayotganini aytadi. Bilik dastlab ofitsiantdan qulupnay borligi yoki yoʻqligi haqida soʻrab koʻradi. Rad javobini olgach, shahar koʻchalari boʻylab yugurib, qulupnay izlaydi. Klip soʻnggida dugonalari allaqachon tark etgan Kulikovaga qulupnay olib keladi. Bu safar Kulikovaning raqsga tushish taklifiga Bilik charchagani uchun rad javobini beradi. Pirovardida ikkisi juftlikka aylanib, klubda tanishganlarini kulib xotirlashadi.